03/06/2013 | Administración LocalMunicipal
Arteixo
Contratación, Bens e Patrimonio
Correción de erros nos pregos do expediente servizo de limpeza viaria das parroquias de Arteixo e Loureda

Dacordo co establecido no art.105.2 da Lei 30/92, que habilita ás Administracións Públicas a corrixir de oficio os erros nos seus actos, dase conta de que no Prego de contratación do servizo “SERVIZO DE LIMPEZA VIARIA DAS PARROQUIAS DE ARTEIXO E LOUREDA” no apartado 4 do Prego de cláusulas administrativas particulares onde di: “Cando o órgano de contratación identifique que a proposición non poida ser cumprida como consecuencia de baixas desproporcionadas ou anormais, notificará esta circunstancia aos licitadores supostamente comprendidos nela, para que dentro do prazo de cinco días xustifiquen as ofertas e precisen as condicións das mesmas, en particular no que se refire ao aforro que permita o procedemento de execución do contrato, as solucións técnicas adoptadas e as condicións excepcionalmente favorables de que dispoña para executar a prestación, a orixinalidade das prestacións propostas, o respecto ás disposicións relativas á protección de emprego e as condicións de traballo vixentes no lugar en que se vaia a realizar a prestación ou a posible obtención dunha axuda do Estado. A xustificación realizada polos licitadores someterase a informe dos Servizos Técnicos a fin de que emitan o correspondente informe. Considerarase como desproporcionada ou temeraria a baixa de toda proposición, o importe da cal exceda en dez unidades, a lo menos, á media aritmética dos porcentaxes de baixa de todas as proposicións presentadas e admitidas. Serán criterios obxectivos para apreciar ou non o carácter desproporcionado ou anormal da oferta e en función da documentación que presente o adxudicatario no trámite de xustificación da oferta ou na documentación xa presentada, os seguintes: 1.- Estrutura fixa de plantilla e medios persoais e materiais con que conta o contratista, así como o seu custe en relación co servizo que se licita.2.- Volume de servizos xa contratados en relación cos medios persoais e materiais que teña o licitador.3.- Relación entre a solvencia da empresa e a oferta presentada”. 4. OFERTAS DESPROPORCIONADAS OU ANORMAIS “Cando o órgano de contratación identifique que a proposición non poida ser cumprida como consecuencia de baixas desproporcionadas ou anormais, notificará esta circunstancia aos licitadores supostamente comprendidos nela, para que dentro do prazo de cinco días xustifiquen as ofertas e precisen as condicións das mesmas, en particular no que se refire ao aforro que permita o procedemento de execución do contrato, as solucións técnicas adoptadas e as condicións excepcionalmente favorables de que dispoña para executar a prestación, a orixinalidade das prestacións propostas, o respecto ás disposicións relativas á protección de emprego e as condicións de traballo vixentes no lugar en que se vaia a realizar a prestación ou a posible obtención dunha axuda do Estado. A xustificación realizada polos licitadores someterase a informe dos Servizos Técnicos a fin de que emitan o correspondente informe. Consideraranse como desproporcionadas ou temerarias as ofertas que se atopen nos seguintes supostos: 1. Cando concorrendo un so licitador, a oferta sexa inferior ao presuposto base de licitación en máis de 15 unidades porcentuais.2. Cando concorran dous licitadores, a que sexa inferior en máis de 10 unidades porcentuais á outra oferta.3. Cando concorran tres licitadores, as que sexan inferiores en máis de 5 unidades porcentuais á media aritmética das ofertas presentadas. Non obstante para o cómputo de dita media excluirase a oferta de contía máis elevada cando sexa superior en máis de 10 unidades porcentuais a dita media. En calquera caso considerarase desproporcionada a baixa superior a 15 unidades porcentuais.4. Cando concorran catro ou máis licitadores, as que sexan inferiores en máis de cinco unidades porcentuais á media aritmética das ofertas presentadas. Non obstante se entre elas existen ofertas que sexan superiores a dita media en mais de 10 unidades porcentuais, procederase ao cálculo dunha nova media soamente coas ofertas que non se atopen no suposto indicado. En todo caso se o número das restantes ofertas é inferior a tres, a nova media calcularase sobre as tres ofertas de menor contía. Serán criterios obxectivos para apreciar ou non o carácter desproporcionado ou anormal da oferta e en función da documentación que presente o adxudicatario no trámite de xustificación da oferta ou na documentación xa presentada, os seguintes: 1.- Estrutura fixa de plantilla e medios persoais e materiais con que conta o contratista, así como o seu custe en relación co servizo que se licita.2.- Volume de servizos xa contratados en relación cos medios persoais e materiais que teña o licitador.3.- Relación entre a solvencia da empresa e a oferta presentada”. Procédese á corrección e a súa publicación no perfil do contratante e no BOP, mantendo o prazo de licitación, dado que se trata dun erro material facilmente detectable na lectura do prego. Arteixo, 24 de maio de 2013 Asdo.: Carlos Calvelo Martínez O ALCALDE - PRESIDENTE